Subject: RE: Nõuded varjumisplaanile ja varjumisplaani koostamise kord
From: Tuuli Räim <[email-masked]>
To: "Jakobsoni 17" <[email-masked]>
Cc: "SiM info" <[email-masked]>
Date: Thu, 12 Feb 2026 08:12:02 +0200

Tere

Tänan pöördumise eest!

Hädaolukorra seaduse (edaspidi HOS) § 163 lg 3, millele viitate ning mille
kohaselt kehtestab nõuded varjumisplaanile ja varjumisplaani koostamise
korra Vabariigi Valitsus määrusega, jõustub 1. juulil 2026. aasta. Samale
ajale oleme planeerinud ka valdkondliku rakendusakti jõustumise, milles mh
kehtestatakse nõuded varjumisplaanile ja varjumisplaani koostamise kord.

Kasutan võimalust ja juhin täiendavalt teie tähelepanu ka järgmisele
rakendussättele. Nimelt 1. juulil 2026. a jõustub HOS
<https://www.riigiteataja.ee/akt/130122025020>  § 53 lg 23, mille kohaselt
koostatakse varjumisplaan HOS § 163 lõikes 1 nimetatud hoone kohta:
  1) kasutusloa olemasolu korral hiljemalt 2027. aasta 1. juuliks;
  2) kasutusloa puudumise korral kasutusloa taotlemise hetkeks.

Seega sätte jõustumise hetkest on varjumisplaani koostamiseks aega üks
aasta, kui tegu on hoonega, millel on olemas kasutusluba.

Päästeameti esindajad on olnud kaasatud varjumise valdkondlikesse
aruteludesse, mistõttu nende poolt antavaid suunised on igati
usaldusväärsed. Veelgi enam – kui varjumisega seoses tekib küsimusi, võib
alati Päästeameti kui elanikkonnakaitse asutuse poole pöörduda.

Lugupidamisega

Tuuli Räim

Kriisivalmiduse ja elanikkonnakaitse asekantsler

Siseministeerium

[email-masked]

+372 5287153

From: Jakobsoni 17 <[email-masked]>
Sent: Thursday, February 5, 2026 8:03 AM
To: Tuuli Räim <[email-masked]>
Subject: Nõuded varjumisplaanile ja varjumisplaani koostamise kord

TÄHELEPANU! Tegemist on väljastpoolt asutust saabunud kirjaga. Tundmatu
saatja korral palume linke ja faile mitte avada!

Siseministeerium

Pikk 61, 15065 Tallinn

 <mailto:[email-masked]> [email-masked]

Kriisivalmiduse ja elanikkonnakaitse asekantsler

Pr. Tuuli Räim

Tallinn, 05.02.2026

Selgitustaotlus

Käesolevaga pöördume Teie poole palvega saada teavet Hädaolukorra seaduse
ja teiste seaduste muutmise seaduse [RT I, 02.10.2025, 2] (edaspidi
Õigusakt) § 16 prim 3, lg 3 asjas.

Nimelt on Õigusaktis sätestatud, et nõuded varjumisplaanile ja
varjumisplaani koostamise korra kehtestab Vabariigi Valitsus määrusega.
Sama informatsioon on leitav ka Päästeameti kodulehel (
<https://www.rescue.ee/et/juhend/varjumine/mis-on-varjumisplaan>
https://www.rescue.ee/et/juhend/varjumine/mis-on-varjumisplaan
05.02.2026).

Teadupärast omab eelmainitud määrus õigusliku tähenduse peale Riigi
Teatajas avaldamist. Vastavasisuline määrus ei ole aga käesoleva ajani
Riigi Teatajas leitav. Vaatamata sellele on mitmed ettevõtjad asunud
pakkuma konsultatsiooniteenust varjumisplaani koostamiseks, kusjuures
telefonivestluses nad kinnitavad ka ise, et õiguslik alus varjumisplaani
nõuete ja varjumisplaani koostamise korra kohta puudub.

C.R.Jakobsoni tn 17, Tallinn korteriühistu (edaspidi KÜ) juhatus on juba
pikemat aega tegelenud varjumisega seotud nõuete täitmise võimalustega
elamus. Näiteks on Päästeameti ennetusbüroo spetsialist 2024. aastal läbi
viinud elanikkonnakaitse koolituse KÜ üldkoosolekul. Päästeameti ja
Tallinna Munitsipaalpolitsei töötajad, ning mitmed varjumisteemalise
nõustamisega tegelevate ettevõtete töötajad on külastanud KÜ-d ja elamut
jne. Kuid kõik see ei ole meid viinud lähemale nõuetekohase varjumisplaani
koostamisele. Meie arvates on just varjumisplaan aluseks kõikidele
edaspidistele tegevustele varjumisega seoses elamus.

Arvestades kõike eeltoodut, palume Teid informeerida meid, kas ja millal
valmib ning avaldatakse Riigi Teatajas vastavasisuline määrus nõuetest
varjumisplaanile ja varjumisplaani koostamise korra kohta.

Lugupidamisega

Peedu Zeiger

Juhatuse liige

C.R.Jakobsoni 17 Tallinn KÜ

e-post: [email-masked]
<mailto:[email-masked]>

mob: +372 5422 0872